CELEX: 32020D2142
Language: lv
Date: 2020-12-17 00:00:00
Title: Padomes Lēmums (KĀDP) 2020/2142 (2020. gada 17. decembris), ar ko groza Lēmumu (KĀDP) 2018/1789 par atbalstu kājnieku ieroču un vieglo ieroču nelikumīgas tirdzniecības un izplatīšanas apkarošanai Arābu līgas dalībvalstīs

18.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 430/25
               
            
         PADOMES LĒMUMS (KĀDP) 2020/2142
         (2020. gada 17. decembris),
         ar ko groza Lēmumu (KĀDP) 2018/1789 par atbalstu kājnieku ieroču un vieglo ieroču nelikumīgas tirdzniecības un izplatīšanas apkarošanai Arābu līgas dalībvalstīs
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2018. gada 19. novembrī pieņēma Lēmumu (KĀDP) 2018/1789 (1) par atbalstu kājnieku ieroču un vieglo ieroču nelikumīgas tirdzniecības un izplatīšanas apkarošanai Arābu līgas dalībvalstīs.
                  
               
                     (2)
                  
                  
                     Lēmuma (KĀDP) 2018/1789 5. panta 2. punktā ir paredzēts, ka minētais lēmums zaudē spēku 24 mēnešus pēc minētā lēmuma 3. panta 3. punktā minētā nolīguma noslēgšanas.
                  
               
                     (3)
                  
                  
                     Pētniecības centrs Small Arms Survey (SAS) (Kājnieku ieroču pētniecības centrs), kas ir Lēmuma (KĀDP) 2018/1789 1. pantā minētā projekta īstenošanas aģentūra, 2020. gada 30. oktobrī lūdza Savienības atļauju pagarināt minētajā lēmumā noteikto īstenošanas laikposmu par sešiem mēnešiem, tādējādi kopējo īstenošanas laikposmu nosakot 30 mēnešus. Lūgtais pagarinājums ir saistīts ar Covid-19 pandēmiju un attiecīgi vairāku projektā paredzēto darbību atlikšanu.
                  
               
                     (4)
                  
                  
                     Lūgtais Lēmuma (KĀDP) 2018/1789 grozījums attiecas uz tā 5. panta 2. punktu.
                  
               
                     (5)
                  
                  
                     Lēmuma (KĀDP) 2018/1789 1. pantā noteiktā īstenošanas laikposma pagarināšanu par sešiem mēnešiem var veikt, neatstājot nekādu ietekmi uz finanšu resursiem,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2018/1789 5. panta 2. punktu aizstāj ar šādu:
            
                        “2.
                     
                     
                        Šis lēmums zaudē spēku 30 mēnešus pēc 3. panta 3. punktā minētā nolīguma noslēgšanas.”
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 17. decembrī
            
               
                  Padomes vārdā –
               
               
                  priekšsēdētāja
               
               S. SCHULZE
            
         
         
            (1)  Padomes Lēmums (KĀDP) 2018/1789 (2018. gada 19. novembris) par atbalstu kājnieku ieroču un vieglo ieroču nelikumīgas tirdzniecības un izplatīšanas apkarošanai Arābu līgas dalībvalstīs (OV L 293, 20.11.2018., 24. lpp.).